31980R0762
L 085/14
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕИО) № 762/80 НА КОМИСИЯТА
от 28 март 1980 година
за изменение за втори път на Регламент (ЕИО) № 1250/79 относно определяне на изравнителни такси върху семената
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Регламент (ЕИО) № 2358/71 на Съвета от 26 октомври 1971 г. относно общата организация на пазара на семена (1), последно изменен с Регламент (ЕИО) № 2878/79 (2), и по-специално член 6, параграф 5 от него,
като има предвид, че Регламент (ЕИО) № 1250/79 на Комисията (3), изменен с Регламент (ЕИО) № 335/80 (4), установи изравнителни такси върху семената по отношение на хибридната царевица за посев;
като има предвид, че след този период е отчетена значителна вариация на офертните цени франко граница, която, по силата на член 4, параграф 2 от Регламент (ЕИО) № 1665/72 на Комисията (5), изисква тези такси да бъдат променени;
като има предвид, че мерките, предвидени в настоящия регламент, са в съответствие със становището на Управителния комитет по семената,
ПРИЕ НАСТОЯЩИЯ РЕГЛАМЕНТ:
Член 1
Приложението към Регламент (ЕИО) № 1250/79 се заменя с приложението към настоящия регламент.
Член 2
Настоящият регламент влиза в сила на третия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 28 март 1980 година.